
Traducere din limba engleză 
SILVIU GENESCU 


Iată o perspectivă asupra unui viitor dominat de calculatoare, 
tehnologie înaltă și transfer informaţional de mare viteză care s-ar 
putea să apară mai curând decât v-aţi gândit că ar fi posibil, trans- 
formând generațiile vârstnice în oameni perimați și incapabili să facă 
faţă unei societăți în care ar fi înconjurați de Copiii Geniali ai teh- 
nicii. Chiar și în acest viitor interconectat, Băieții Vor Fi Tot Băieți... 

din nefericire. | 

Născut în Waukesha, Wisconsin, VERNOR VINGE locuiește în 
prezent în San Diego, California, unde lucrează ca profesor asociat 
la catedra de științe matematice a Universității de Stat din San Diego. 
Prima sa povestire, Apartness a ost publicată în 1965, în revista New 
Worlds și a atras aproape imediat atenția; în anul următor, a fost 
selecționată pentru antologia World's Best Science Fiction editată de 
Donald A. Wollheim și Terry Carr, și o consider și acum drept una 
dintre cele mai bune povestiri din întreaga perioadă. De la acel debut 
impresionant, Vinge a devenit colaborator frecvent al revistei Ana- 
log; de asemenea, a publicat în revistele Orbit, Far Frontiers, If, Stel- 

-lar și altele. Nuvela sa True Names este celebră în cercurile de pe 
Internet și printre entuziaşti calculatoarelor, deci destul de departe 
de limitele genului; citată de unii ca adevărata precursoare a cyber- 
punkului, a fost finalistă a Premiilor Nebula și Hugo în 1981. Ro- 
manul, A Fire Upon the Deep!, una dintre cele mai epice și fascinante 


1 Foc în Adânc, Ed. Nemira, 2008 (n. red.). 


creaţii ale genului space opera, i-a adus un Premiu Hugo în 1993; ur- 
marea sa, A Deepness in the Sky, a fost distinsă cu alt Premiu Hugo în 
2000. În ultimii doi ani, a câştigat alte trei Premii Hugo, două con- 
secutive, pentru nuvelele Fast Times at Rairmont High, în 2003, și The 
Cookie Monster, în 2004, iar pentru romanul Rainbows End în 2007. 
În prezent, Vinge este considerat unul dintre cei mai buni scriitori 
americani de hard science-fiction, alături de autori ca Greg Bear și 
Gregory Benford. Între celelalte lucrări ale sale figurează romanele 
Tatia Grimm's World, The Witling, The Peace War şi Marooned in 
Realtime - care au fost adunate în omnibusul cu titlul Across Realtime, 
precum și culegerile de povestiri True Names and Other Dangers, Threats 
and Other Promised şi The Collected Stories of Vernor Vinge. 


Cu ani în urmă, Jocurile şi Filmele erau numai pentru in- 
terior, pentru maniacii televizorului și băieții cu degete super- 
antrenate pe trăgaci. Acum le găseai afară. Erau însăși lumea. 
Acesta era motivul principal pentru care lui Miguel Villas îi 
plăcea să meargă la școală împreună cu gemenii Radner. Fred 
și Jerry erau capul răutăţilor, însă și cei mai buni gameri pe 
care Mike îi cunoștea personal. 

- Avem o schemă nouă, începu Fred. 

- Da, zise Jerry, zâmbind cum știa el, atunci când ceva dat 
naibii era în curs de derulare. 

Cei trei mergeau pe traseul lor obișnuit, în lungul canalu- 
lui de drenaj, uscat şi cenușiu, care șerpuia prin canionul din 
spatele subdiviziunii Las Mesitas. Dealurile de lângă ei erau 
| acoperite cu flori de iarnă și strugurii-ursului; înaintea lor se 
zărea un crâng de stejari pitici. Ce altceva te aşteptai să vezi 
la nord de San Diego, la începutul lunii mai? 

Cel puţin, în lumea reală. 


Canionul nu era un ținut mort. Nici pe departe. Autori- 
tatea pentru Controlul Fluxului menținea toată zona În cea 
mai bună formă și densitatea publicului era la fel ca pe străzile 
oricărui oraş. Pe când mergeau, Mike strânse din umeri și se 
strâmbă într-o doară. Era un indiciu suficient pentru mode- 
lul portabil Epiphany. Proiecţia vizuală se modifică într-o ima- 
gine manga/anime clasică: ramurile de strugurii-ursului se 
preschimbară în tentacule. Acum casele care mărgineau canio- 
nul se transformară în cabane din lemn, cu flamuri fluturând. 
Departe, sus, era un castel, de fapt, bârlogul Marelui Duce Hwa 
Feenin, un băiat din zonă care făcea tot ce putea să păstreze 
acest titlu. Mike îi redesenă pe gemeni în costume manga, 
frizuri țepoase, ochi mari, clasici, și guri minuscule. 

- Hei, Jerry, uită-te! 

Mike radia și aşteptă ca gemenii să ajungă la consens cu 
viziunea lui. Se pregătise săptămâni la rând pentru efectele vi- 
zuale. Fred privi în sus și acceptă imaginea invocată de Mike. 

- Astea-s trucuri vechi, omule. Privi apoi spre castelul de 
pe deal. În afară de asta, Howie Fein i-un tâmpit. 

- Oh. (Mike lăsă imaginea să cadă într-o cascadă neglijentă. 
Lumea reală își recuperă existența, începând cu cerul, apoi pei- 
sajul și, în cele din urmă, creaturile și costumele.) Dar ţi-a plăcut 
săptămâna trecută... 

Atunci, își aminti Mike, Fred şi Jerry se străduiau să-l do- 
boare pe Marele Duce. 

Gemenii priviră unul la altul. Mike putea pune mâna-n foc 
că schimbau mesaje pe tăcute. 

- "i-am spus doar că azi va fi altfel. Lucrăm la ceva special. 

Traversaseră deja o mare parte din crângul de stejari și de 
acolo puteau vedea ceţurile oceanului; într-o zi senină, sau dacă 


apelai la o imagine curată, puteai vedea până departe la ocean. 
Înspre sud se întindeau alte subdiviziuni și un petic verde, care 
era liceul din Fairmont. La nord se afla cel mai interesant loc 
din vecinătatea locuinţei lui Mike Villas. Parcul din Pyramid 
Hill domina mica vale care-l înconjura. Cândva, dealul fusese 
acoperit cu livezi de avocado, le puteai vedea încă dacă folo- 
seai imaginea logo oficială. Cu ochiul liber se vedea însă că 
existau şi alte soiuri de copaci. Apăruseră pajiști şi conace 
impunătoare și o structură în formă de buclă, arcuită la sute 
de metri deasupra vârfului dealului. Era cea mai lungă cursă 
de cădere liberă din California. 

Gemenii rânjeau spre el. Jerry gesticulă către deal. 

- Ți-ar plăcea să joci Întoarcere în Cretacic, cu senzaţii 
adevărate? 

Pyramid Hill avea şi locuri unde intrarea era liberă, însă 
asta era valabil numai pentru experiențe vizuale. 

- E prea scump. 

- Bineînţeles că e. Dacă plătești. 

- Păi... hm... n-aveaţi un proiect de făcut înainte de ore? 

Gemenii aveau atelier la prima oră în dimineaţa asta. 

- Marfa-i încă în Vancouver, spuse Jerry. 

- Dar nu-ţi face probleme pentru noi. Fred privi în sus, 
cumva rugător şi mulțumit de sine în același timp. FedEx 
o va livra la timp. 

- Păi, atunci e bine. Numai să n-avem necazuri. 

Intrarea în bucluc era principalul dezavantaj al întovărăşirii 
cu Radnerii. 

- Nu-ţi face griji. 

Cei trei părăsiră marginea canalului de drenaj și urcară 
cărarea îngustă de-a lungul laturii estice a lui Pyramid Hill. 


Era departe de orice intrare, însă unchiul gemenilor lucra 
pentru Autoritatea de Control al Fluxului și aveau acces la 
utilităţile ACF de întreţinere pentru materialul vizual, șansă 
pe care o împărțeau acum cu Mike. Noroiul de sub tălpile 
lor deveni ușor translucid. Cincisprezece metri mai jos, Mike 
putea vedea grafica reprezentând un tunel de scurgere cu des- 
chiderea de douăzeci și cinci de centimetri. Ici-colo se zăreau 
indicatoare spre înregistrările serviciului local de întreținere. 
Jerry şi Fred folosiseră suportul vizual al ACF-ului și înainte, 
fără a fi prinşi. Astăzi, combinaseră imaginea cu o hartă a no- 
durilor locale. Fondul era ușor violet în lumina zilei senine, 
dezvăluind umbrele canalelor de comunicaţii și legături de 
transfer de mare viteză. 

Cei doi se opriră la marginea luminișului și Fred îl privi 
pe Jerry. 

- Tyt! Controlului Fluxului ar trebui să-i fie ruşine. Nu-i 
nici un nod de localizare la mai puţin de nouă metri. 

- Da, Jer. Aici s-ar putea întâmpla aproape orice. 

Fără o rețea completă de localizare, nodurile nu aveau cum 
să știe cu precizie unde se aflau atât ele, cât și cele învecinate. 
Comunicaţiile laser de mare capacitate nu puteau fi stabilite, iar 
datele cu viteză mică de transfer ale senzorilor erau împrăștiate 
prin peisaj. Lumea exterioară cunoştea doar foarte vag această: 
zonă. Pășiră în luminiș. Intraseră adânc în umbra canalelor 
de comunicaţii, însă de aici aveau o privelişte cuprinzătoare 
a dealului. Dacă ar fi continuat să meargă înainte, Pyramid 
Hill ar fi început să-i taxeze. 

Gemenii nu priveau spre deal. Jerry se apropie de un copac 
pitic şi-i aruncă o privire piezișă. 


- Vedeţi? Au încercat s-acopere zona cu impulsuri redun- . 
dante. (Arătă crengile și expedie un ping!. Meniul de utilități 


dezvălui doar un ecou foarte vag, un mesaj de eroare.) În punc- 
tul ăsta avem doar gunoi de rețea, pur. 

Mike dădu din umeri. 

- Decalajul va fi rezolvat până diseară... 

Cam pe la apus, când roboții aerieni ai întreținerii zbu- 


rau ca liliecii prin canioane, scoțând la suprafață, ici și colo, | 


nodurile. 


- Eh... Păi, de ce n-am ajuta comitatul începând să peticim 


noi lucrurile, chiar acum? 
Jerry îi întinse lui Mike un obiect verzui, de mărimea 
unui deget. 


Trei aripioare ca niște antene se înălțau la capătul obiec- 


tului: un nod ad-hoc tipic. Cele moarte reprezentau o problemă 
mult mai mare decât găinațul păsărilor. 


- Ai mârșăvit şi chestia asta? Nodul avea avertismente de . 


Intruziune scrise peste tot, însă modificarea rețelelor era mult 
mai dificilă în viaţa reală decât în jocuri. De unde-ai făcut rost 
de codurile de acces? 

- Unchiul Don a devenit neglijent. Jerry arătă dispozi- 
tivul. Are toate permisiunile încărcate. Din nefericire, nodul 


1 Ping este un instrument de rețea folosit pentru a verifica dacă un anu- 
mit calculator poate fi accesat prin intermediul unei rețele de tip IP. Ping tri- 
mite mesaje ICMP „echo request“ (în românește solicitare de răspuns) prin 
pachete adresate host-ului vizat şi așteaptă răspunsul la aceste mesaje venite 
sub formă de răspunsuri ICMP „echo response“ de la hostul destinaţie. 
Transmiţând periodic astfel de pachete și calculând întârzierea cu care ajung 
răspunsurile, ping estimează timpul de round-trip, precum și rata de pierdere 
a pachetelor dintre host-uri (n. tr.). 


de filtrare este încă activ. Făcu un gest în sus, spre crengile 
eșantionate: Eşti destul de mic ca să poţi sui în el, Mike. Urcă 
și scoate nodul ăla. 

- Hmmm... 

- Hei, nu-ţi face probleme! Securitatea Teritorială nu va 
băga de seamă. 

De fapt, Departamentul Securităţii Teritoriale ar fi obser- 
vat mai mult ca sigur, cel puțin după actualizarea rețelei de 
localizare, însă era tot așa de sigur că n-avea să-i pese. Logica 
DST-ului era adânc incastrată în toată partea de hardware. „Să 
observi tot, să ştii tot“ era motto-ul său, însă tot ce ştia și vedea 
era legat de propria sa misiune. Era notoriu faptul că nu 
schimba informaţii cu celelalte agenţii de aplicare a legii. Mike 
ieși din umbra comunicaţiilor şi aruncă o privire spre meniul 
staţiilor de urmărire a activităților ilegale. Zona din jurul lui 
Pyramid Hill avea partea ei de arestări, majoritatea pentru 
folosirea drogurilor de potenţare, însă de luni de zile nu mai 
fusese nimic. 

- Okay. 

Mike se întoarse la copac și se cățără până în locul unde 
crengile se despărțeau. Vechiul nod atârna de un velcro pu- 
tred. Îl trase cu totul, iar gemenii îl ajutară să se lovească de 
o piatră. Mike introduse noul nod pe o creangă și cobori grăbit. 
Urmăriră diagnosticul pentru o clipă. Ceţurile violete se învio- ` 
rară, devenind puncte strălucitoare, în vreme ce nodurile își 
calculară locaţia și se sincronizară cu celelalte, inclusiv cu lor 
modificată, coordonându-se pentru o funcționalitate deplină. 
Acum aveau la dispoziție conectare laser punct-cu-punct și 
puteau vedea și etichetele de proprietate, până departe, spre 
limita lui Pyramid Hill. 


) 


- Ha! făcu Fred. Gemenii porniră în sus, pe deal, trecând de. 
linia de proprietate. Hai, Mike! Suntem marcați ca angajaţi ai. 
comitatului. Nu o să ne bage nimeni de seamă dacă nu stăm mult. 


Pyramid Hill era dotat cu toate efectele tactile și senzoriale. 


Nu erau doar năluci, născocite de lentilele de contact în spa- 


tele globilor oculari. Pe Pyramid Hill existau jocuri unde pu- 
teai trage şuturi în dosul şopârlelor și fura ouă de raptori, sau 


jocuri cu creaturi îmblănite, cu sânge cald, care dansau vesele 


în jurul tău, milogindu-se să fie luate și strânse în braţe. Dacă 


decuplai toate expresiile grafice ale jocurilor, îi puteai vedea pe. 
ceilalți jucători cutreierând pădurile, cufundaţi în propriile lor | 


lumi. Cumva, Dealul îi ferea să se ciocnească unul de celălalt. 
A 4 ` . ». . 
În Întoarcere în Cretacic, plantele erau copaci ginkgo, cât niște 

turnuri, cu o mulțime de bariere și ascunzișuri. Mike jucase din 


greu Cretacic în spectrul vizual în ultimele zile, cu gemenii și 
cu alții din toată lumea. Nu fusese o experienţă înălțătoare. . 
Fusese „ucis şi devorat“ de trei ori săptămâna asta. Era un joc | 
dur, în care trebuia să colaborezi, altfel erai mâncat. Mike 


încerca. Proiectase câteva specimene rapide, creaturi mici, care 


nu atrăgeau criticile cele mai veninoase. Gemenii nu fuseseră 


impresionați, deși nu veniseră cu nici o alternativă proprie. 
A 


În timp ce înaintau prin pădurea de ginkgo, el se uita după i 


jivinele cu fălci, ascunse printre crengile mai de jos. Una din- 
tre ele îi făcuse felul, luni. Marţi, fusese o varietate de molimă 
din paleolitic. Deocamdată părea a fi destul de linişte, însă nu 
vedea nici un semn din propria sa contribuție. Fuseseră capa- 
bile să se înmulțească rapid şi erau scalare, dar unde dispăruseră 


micii monștri? Poate că-i exportase cineva şi acum erau mari 
de tot prin Kazahstan. Mai avusese el succes pe acolo și înainte. 
Astăzi, aici... nada. 

Mike se opintea în sus pe deal, puțin descurajat, dar până 
acum nedevorat. Gemenii luaseră forma unor velociraptori stan- 
dard pentru joc. Se distrau de minune. Prada lor, de mărimea 
unor găini, erau datele haptice, transmise de Pyramid Hill. 

Raptorul Jerry privi peste umăr către Mike. 

- Unde-i jivina ta? 

Mike nu-și luase încă nici o formă de animal. 

- Sunt un călător în timp, răspunse el. 

Era o tipologie validă, introdusă odată cu lansarea inițială 
a jocului. 

„ Jerry rânji cu botul plin de colți. 

- Vreau să spun, unde-s jivinele pe care le-ai inventat 
săptămâna trecută? 

- Habar n-am. 

- Mai mult ca sigur c-au fost mâncate de critici. Gemenii 
sloboziră un dublu chicotit reptilian. Nu mai face puncte de 
creație, Mike. Relaxează-te şi foloseşte chestiile bune. 

Își ilustră spusele cu o lovitură de picior care se conectă la 
ceva ce alerga rapid în calea lor. Asta-i aduse câteva puncte cla- 
sice și momente de carnagiu haptic palpitant. Fred se aruncă 
și el şi hemoglobina se răspândi peste tot. i 

Prada aceasta avea ceva familiar. Era tânără și cu un aspect 
isteţ... o progenitură ieșită din designul lui Mike. Iar asta însemna 
că mămica sa era prin apropiere. 

- Şti ce, mă gândesc... 

- PROBLEMA-I CĂ NICI UNUL DINTRE VOI NU 
GÂNDEŞTE DESTUL. 


Sunetul bubuia, de parcă ţi-ai fi băgat capul într-o veche 


boxă audio. Văzură prea târziu că trunchiurile copacilor din | 


urma lor se prelungeau cu fălci de câțiva metri. Mămica... 


Stropii de salivă cădeau de sus în boabe de douăzeci şi cinci 


de centimetri în diametru. 
Acesta era proiectul lui Mike, mărit la maximum. 
-= Ș$şș... zise Fred. 


Fu ultimul său șuierat în calitate de velociraptor. Capul și | 
fălcile dintre care picura salivă coborâră din frunzișul de ginkgo 
şi-l înghiţiră pe Fred cu totul, până la ghearele picioarelor din. 
spate. Monstrul îl crănțăni și-l mestecă într-o clipită. Luminișul 


se umplu de trosnetul oaselor zdrobite. 


- Ahhhh.... 


Monstrul își deschise botul şi vomită — oroarea ororilor. Era 


înspăimântător de reușit. Mike comută vizualul pe realitate: 
Fred zăcea între resturile zdrențuite ale raptorului său. Avea 


cămașa scoasă din pantaloni și era năclăit în zoaie, zoaie putu- | 


roase, pentru care plăteai bani buni. Monstrul era unul dintre 


cei mai mari roboți de pe Pyramid Hill, făcut să semene cu noile 


specimene ale lui Mike. Cei trei se holbau între fălcile lui. 


- A fost destul de tactiloso-cutanant pentru voi? întrebă 


creatura, iar respirația ei fierbinte duhnea a carne putrezită. 

Fred se dădu un pas îndărăt și aproape că alunecă pe mi- 
zeria gelatinoasă. 

- Răposatul Fred Radner tocmai a pierdut o căruță de puncte, 
continuă monstrul, clătinându-şi botul cât un camion, și tot sunt 
flămând. Vă sugerez s-o ştergeţi de pe deal cu toată viteza. 

Se retraseră, cu privirea lipită de colții aceia. Gemenii se 
întoarseră și o luară la fugă. Ca de obicei, Mike fu imediat pe 
urmele lor. Ceva ca o mână imensă îl înșfăcă. 


- Noi doi mai avem niște trebuşoare împreună. Cuvintele 
bubuiau vibrând printre colții strânși. Șezi! 

„Sfinte, ce mai ghinion am.“ Apoi îşi aminti că era Mike 
Villas, care se cățărase într-un copac să mârşăvească logica de 
acces pe Pyramid Hill. Prostul de Mike Villas nici n-avea ne- 
voie de ghinion; devenise un imbecil perfect. Pe deasupra, ge- 
menii dispăruseră. Dar când „fălcile“ îl aşezară jos şi el se răsuci, 
monstrul era tot acolo, neschimbat. Nu părea vreunul dintre 
polițaii tocmiţi de Pyramid Hill. Poate că era, cu adevărat, un 
jucător de Cretacic. Se trase mai într-o parte, încercând să scape 
de sub privirea rătăcitoare. Era doar un joc. Se putea îndepărta 
oricând de saurianul acesta cât un bloc cu patru etaje. Desigur, 
asta i-ar fi golit creditul la Întoarcere în Cretacic şi poate chiar 
l-ar fi năclăit în zoaie puturoase. Iar dacă șopârlăul lua lucru- 
rile în serios, îi putea face necazuri la alte jocuri. Okay. Se așeză, 
sprijinindu-se cu spatele de cel mai apropiat gingko. Așadar, 
va mai întârzia încă o dată; situaţia lui școlară nu putea să se 
înrăutățească oricum mai mult decât acum. 

Saurianul se făcu comod, măturând resturile fierbinţi ale 
velociraptorului lui Fred Radner. Îşi lăsă capul mai aproape 
de sol, pentru a-l scruta pe Mike. Ochii, capul și culoarea erau 
exact ca în proiectul său, iar jucătorul avusese capacitatea de 
a-l face cu adevărat impresionant. După cicatrice, putea vedea 
că luptase în mai multe puncte fierbinți din Cretacic. Mike 
se sili să încropească un zâmbet încurajator. 

- Așadar îţi place proiectul meu? 

Monstrul se scobi între dinți cu ghearele labelor din față. 

- Am fost eu lucruri şi mai nasoale. 

Modifică parametrii jocului, afișând detaliile criticilor. Era 
un jucător înrăit, poate chiar un cracker. Pe jos, între ei, zăcea 


un exemplar mort şi disecat al creației lui Mike. Şopârlăul îl 
răscoli cu gheara. 

- Textura pielii este Goldman în stare pură. Eșalonarea de 
culoare este un experiment banal, un clișeu generic. 


Mike își duse genunchii la bărbie. Era aceeaşi porcărie pe. 


care trebuise să o suporte și la școală. 
- Iau idei de la cei mai buni. 
Chicotitul saurianului era un bubuit cutremurător. 
- Asta s-ar putea să meargă la profii tăi. Ei trebuie să înghită. 
toate gunoaiele pe care le arunci tu până la absolvire, când poți. 


fi azvârlit în stradă. Designul este așa și-așa. A fost adoptat dë 
unii, pentru că mărimea poate fi ajustată fără probleme. Dar 


dacă-i să vorbim de calitate reală, nu ești la înălțime. 

Creatura își undui rănile căpătate în luptă. 

- Pot să fac şi-alte chestii. 

- Da, însă dacă nu le predai niciodată, o tot dai în bară, 

Ajunsese la un punct în care Mike Villas se săturase să mai 
fie îngrijorat. Se holbă şi el în ochii galbeni, reptilieni, și, 
dintr-odată, înţelese că, spre deosebire de profesorii săi, tipul 
nu era plătit ca să fie al naibii. În plus, era o pierdere prea mare 
de timp pentru a fi doar o glumă menită să-l umilească. Ăsta 
chiar vrea ceva de la mine! Mike își înăspri privirea. 

- Şi te pomeneşti c-ai și unele sugestii, O, Măreț Șopârlău 
Virtual? 


- „„„poate. Am și-alte proiecte în afară de Cretacic. Ti-ar 


plăcea să te-afiliezi vreunuia? 


Cu excepţia jocurilor locale, nimeni nu-l invitase vreodată - 


pe Mike să se afilieze la ceva. Gura i se strâmbă într-un dis- 
preţ de paradă. 


- Să m-afiliez? Un procent dintr-un procent din... ce? Cât 
de jos eşti pe scara valorilor? 

Saurianul ridică din umeri şi se auzi un vaiet de trunchiuri 
de gingko care se frecară de pielea lui. 

- Părerea mea este că sunt jos, jos de tot. Pe de altă parte, 
asta nu-i o abureală. Pot plăti bani adevăraţi pentru fiecare 
răspuns pe care-l trimit mai sus. 

Creatura suflă o cifră; era destul ca să-și plătească accesul 
pe Pyramid Hill, o dată pe săptămână, timp de un an. Un ordin 
de plată lunecă prin aer între ei. 

- Ori îmi dai dublu, ori nu facem târgul. 

- S-a făcut! zise creatura, și Mike avu impresia că rânjea. 

- Okay, deci ce vrei? 

= Înveţi la liceul Fairmont, da? 

- Mda. 

- Lun loc cam ciudat, nu-i așa? Cum Mike nu răspunse, crea- 
tura continuă: Crede-mă, e ciudat. Majoritatea școlilor nu ames- 
tecă elevii din cursurile de Educaţie pentru Adulţi cu copiii. 

- Da. Seniorii. Bășinoșilor bătrâni nu le place. Nici nouă. 

- Ei, treaba ta de afiliat ar fi să-ți bagi nasul peste tot, mai 
ales printre ăi bătrâni. Să te-mprietenești cu ei. 

Uuuu... Mike se uită din nou la ordinul de plată. Era valid. 
Decizia de plată era mai complicată decât ar fi fost dispus să 
înghită, însă era susținută de eBay. 

- Cu cine anume? 

- Până acum, afiliatul meu superior mi-a comunicat cam 
care i-ar fi interesele generale: practic, unii dintre bătrâneii ăștia 
au fost mahări la vremea lor. 

- Păi, dac-au fost atât de mari, cum de-au ajuns cu noi în 
clasă acum? 


Asta era întrebarea pe care şi-o puneau toţi la şcoală. 

- Din multe motive, Mike. Unii dintre ei sunt pur şi sim- 
plu singuratici. Alţii sunt înglodați în datorii până peste urechi 
şi trebuie să caute să se descurce cumva în actualele condiţii 
economice. Alţii şi-au pierdut jumătate din doage și nu mai. 
sunt buni de nimic, dar au condiţie fizică şi amintiri vechi în . 
stare bună. Ai auzit vreodată de Sindromul lui Pick? 


- Hm... Mike verifică definiția pe Google... disfuncţii so- 


ciale grave. Cum să mă-mprietenesc cu dinăştia? 
- Dacă vrei banii, găsești tu o cale. Nu-ţi fie teamă. Pe listă. 


. . «. . . . . RR: s 
e doar unul și e-n remisiune. Oricum, uite aici criteriile 


de căutare. 
Șopârlăul îi trimise un fişier și Mike îl parcurse superficial, i 
- Acoperă o arie foarte largă, zise el. (Erau politicieni pen- 

sionați, ofițeri de armată, biologi, părinți ai celor care lucrau 

în aceste domenii.) Hmm... ar putea fi chestii grele de tot. Este | 

posibil să pregătim victime pentru șantaje. | 
- Ha, chiar mă-ntrebam dac-o să remarci. 
- Nu sunt idiot. 


- Dacă treaba devine prea groasă, poți să te retragi oricând, ` 


- Accept oferta. Mă afiliez cu tine. 
- N-aş vrea să faci ceva ce n-ai dori. 
- Am spus că accept oferta. 


. . . . A - 4 | 
- Okay! Păi, atunci cu-asta ar trebui să începi. În fișier sunt 
informaţiile de contact. Creatura se ridică în picioare și glasul. 
bubui de la înălțime: Doar atât că nu ne mai întâlnim niciodată 


pe Pyramid Hill. 

- Mie-mi convine. 

Mike mai făcu un punct pocnind creatura peste coada sa 
măreaţă în timp ce porni în jos pe deal. 


Gemenii erau mult înaintea lui, așteptând lângă terenul de 
fotbal aflat în partea opusă a campusului. Când intră pe calea 
de acces spre teren, Mike prinse o imagine a tribunelor și le 
trimise un ping. Fred flutură din mână, însă cămașa îi era prea 
năclăită pentru o comunicaţie în timp real. Jerry privea în sus, 
în timp ce livrarea FedEx îi ateriză drept în braţele desfăcute. 
În mod sigur, venise la timp. Gemenii deschiseră coletul pe 
când intrau în clădire. 

Din nefericire, prima oră a lui Mike se ținea în aripa înde- 
părtată a şcolii. O luă la goană pe peluză, menținându-și spec- 
trul vizual conectat pe realitatea neimbunătățită: astăzi, mai 
toate clădirile aveau câte trei etaje. Pereţii lor cenușii erau ca 
nişte cărți de joc aranjate alandala. 

În interior, vizualizările nu-i aparțineau în întregime. 
Dimineaţa, administraţia liceului cerea ca gazeta Fairmont 
School News să fie afişată pe toți pereții din interior. Trei copii 
de la şcoala Hoover câștigaseră burse IBM. Aplauze și iar 
aplauze, chiar dacă Hoover era rivala lui Fairmont, necinstit 
avantajată, o şcoală charter, condusă de departamentul de ma- 
tematică al Universităţii de Stat din San Diego. Cele trei ti- 
nere genii urmau să se aleagă cu plata școlarizării, încă din 
liceu, chiar dacă lucrau pentru IBM. Mare brânză, gândi Mike. 
Undeva, în decursul carierei, un procentaj din câştigurile lor 
avea să fie sifonat și depus în pușculița IBM. Se luă după mi- 
cile săgeți verzi, indicatoare, dar fără să fie foarte atent și-și- 
dădu brusc seama că urcase două rânduri de scări. Adminis- 
traţia şcolii rearanjase totul față de ziua de ieri. Bineînţeles, îi 
actualizaseră şi săgețile. Era bine că nu le acordase atenţie. 


Se strecură în sala de clasă şi luă loc. Domnișoara Chumlig 
începuse deja ora. 


Chumlig preda Cercetare şi Analiză. Obișnuia să predea 


o versiune rapidă a cursului și la Hoover, însă unele zvonuri 
bine documentate susțineau că nu mai făcea faţă. De aceea, 
Departamentul Educaţiei o mutase cu același curs la Fairmont. 
De fapt, lui Mike îi plăcea de ea. Era o ratată, ca şi el. 

- Există numeroase tipuri de abilități, spunea ea. Uneori, 
cel mai bine este să te coordonezi cu alții. 

Elevii încuviințară. Să fii coordonator. Aici se ascundeau 
faima și banii, însă știau unde voia Chumlig să ajungă. Ea privi 
prin clasă și dădu din cap, ştia că ei ştiu. 

- Toți vreţi să fiți agenţi de vârf, nu-i așa? 

- Asta vor deveni unii dintre noi. 

Era unul dintre elevii Adulţi. Ralston Blount era destul de 
bătrân ca să-i fie bunic lui Mike. Când avea câte-o zi proastă, 


îi plăcea să învioreze puțin ora hărțuind-o pe domnişoara 


Chumlig. 

Protesoara de Cercetare și Analiză zâmbi la rându-i. 

- „Agentul de coordonare“ pur este o raritate, domnule pro- 
fesor Blount. 

- Unii dintre noi trebuie să fim administratorii. 

- Da. Pentru o clipă, Chumlig păru preocupată, ca şi cum s-ar 
fi chinuit să găsească o modalitate de a comunica o veste proastă. 
Administrarea s-a schimbat foarte mult, domnule profesor Blount. 

Ralston Blount strânse din umeri. 

- Atunci va trebui să deprindem trucurile noi. 

- Da. Domnișoara Chumlig învălui clasa cu privirea. Acesta-i 
punctul meu de vedere. În acest curs studiem cercetare și analiză. 
Cercetarea ar putea părea ceva simplu, însă analiza implică 


înţelegerea rezultatelor, pentru ca la sfârșit să știți ceva despre 
o anumită chestiune. 

- Adică toate cursurile alea la care am luat șapte? 

Era o voce provenită din rândul clevetitorilor eterni, pro- 
babil cineva care mai și chiulea, nefiind prezent fizic. 

Chumlig oftă. 

- Da, nu lăsați să dispară aceste abilități. Folosiţi-le. Îmbună- 
tățiți-le. Puteţi face asta printr-o formă specială de pre-analiză, 
pe care eu o numesc „studiu“. 

O elevă ridică o mână. Atât era de bătrână. 

- Da, doamnă doctor Xu? 

- Știu că aveți dreptate, însă... Femeia privi în jurul ei. Arăta 
cam de vârsta lui Chumlig, dar nu chiar atât de bătrână pre- 
cum Ralston Blount, însă în ochii ei se cuibărise o expresie 
înspăimântată. Dar unii oameni sunt, pur şi simplu, mai pri- 
cepuți la astfel de lucruri decât alții. Nu mai sunt atât de ageră 
ca în trecut. Sau poate că alții sunt mai buni ca mine... Ce se 
întâmplă dacă ne dăm toată silinţa, dar nu-i suficient? 

Chumlig ezită să răspundă. 

- Aceasta-i o problemă care afectează pe toată lumea, 
doamnă doctor Xu. Providența ne oferă tuturor o şansă. Dum- 
neavoastră ați primit o nouă şansă și un nou start în viaţă. Pri- 
virea ei cuprinse și restul clasei. Unii dintre voi cred că viața 
lor î Înseamnă numai aşi şi valeți. 

În rândurile din față stăteau câțiva băieți foarte dedicați, îmbră- 
cați după ultima modă, însă care nu aveau simț vestimentar și 
nu pricepuseră niciodată codurile de asamblare. În timp ce Chum- 
lig vorbea, le puteai vedea degetele tastând, căutând așii și valeții. 

- Însă am eu o teorie despre viață, zise Chumlig, care este 
preluată direct din jocuri. Întotdeauna există un anumit unghi. 


Fiecare dintre voi are unele talente speciale. Aflaţi ce vă de- 
osebeşte de ceilalți, ce vă face mai buni decât ei. Și odată ce 
aţi făcut-o, veţi fi capabili să oferiţi răspunsuri altora, iar ei 
vor fi dispuși atunci să vă ofere şi ei ceva. Pe scurt, serendipi- 
tatea! sintetică nu apare din neant. Trebuie s-o creați. 

Ezită să continue; se holba la notițele invizibile ale clasei 
şi vocea ei abandonă tonul oratoric. 

- Cam atât despre imaginea de ansamblu. Astăzi vom vorbi 
de modificarea răspunsurilor pe tabelele de rezultate. Ca de 
obicei, vom încerca să punem întrebările potrivite. 


Lui Miguel îi plăcea să stea lângă peretele exterior, mai ales 
când clasa se afla la etaj. Puteai simți o legănare ritmică, înainte 
și înapoi, limita ciclului pereților care încercau să-și menţină 
echilibrul. Pe maică-sa o irita de-a binelea. 

- Dacă sistemul cade pentru numai o secundă, totul se va 
nărui imediat! se plânsese ea la ședința cu părinţii. 

Pe de altă parte, construcția ca din cărți de joc era ieftină 
şi putea rezista unui seism de proporții la fel de ușor pe cât 
înfrunta adierea de dimineață. 

Se desprinse de perete și o ascultă pe Chumlig. Acesta era 
motivul pentru care școala te silea să te prezinţi personal la 
majoritatea orelor; trebuia să fii oarecum atent pentru că te 
aflai într-o încăpere reală, cu un profesor adevărat. Grafica 
lecției lui Chumlig plutea în aer deasupra lor. Reușise să cap- 


1 Fenomenul sesizării anumitor aspecte ale descoperirilor științifice 
întâmplătoare (n. tr.). 


teze atenția clasei; graffiti insolente, mâzgălite la marginile 
imaginilor sale, erau reduse la minim. 

Un timp, Mike și-a menţinut atenţia trează. Tabelele cu re- 
zultate puteau genera răspunsuri solide, de obicei la costuri 
zero. Nu exista nici o afiliere, doar minți asociate, care lup- 
tau să rezolve problemele. Dar dacă nu aveai o minte asociată? 
Să spunem că erai pe lista de genetică. Dacă nu deosebeai un 
ribozom de un genom, atunci nu te mai puteau ajuta nici cele 
mai moderne interfețe. 

Așa că Mike se defază de ea și rătăci prin încăpere, din per- 
spectivă în perspectivă. Unele aparțineau unor elevi care și le 
setaseră pentru modul public. Majoritatea proveneau de la vi- 
deocamere aleatorii. Navigă prin documentul de misiune al 
Șopârlăului și se opri la numele de pe listă. De fapt, pe Șopârlău 
nu-l interesau exclusiv boşorogii. Pe listă apăreau și câțiva din- 
tre elevii obişnuiţi. Reţeaua de afiliere era la fel de ramificată 
ca şi loteria din California. Însă băieții erau copiii cuiva. Începu 
să facă nişte verificări de bază. Ca majoritatea elevilor, Mike 
păstra o mulțime de materiale pe sistemul lui portabil. Putea 
face o verificare fără să se arunce prea departe. Nu se loga în 
exterior decât ca să folosească vreun site despre care vorbea 
Chumlig. Era destul de pricepută în a-i depista pe chiulangiii 
mentali, însă Mike era bun la asamblarea codurilor, folosindu-și 
portabilul cu mici gesturi indicatoare și meniuri de orientare 
oculară. Pe când privirea profesoarei trecu de el, aprobă din 
cap şi derulă ultimele secunde din discursul ei. 

Cât despre elevii bătrâni... reciclaţii performanţi n-aveau 
cum să ajungă aici; ăștia erau bogaţi și faimoși, oamenii cărora 
le aparținea mare parte din lumea reală. Cei din Programul 
Educativ pentru Adulţi erau toți niște foşti, oameni care se 


strecuraseră în Fairmont pe parcursul semestrului. Spitalele 
pentru bătrâni refuzaseră să-i grupeze pentru începerea ore- 
lor. Pretindeau că bătrânii erau „maturi social“, capabili să se 


descurce cu înscrierea la cursuri pe la mijlocul semestrului. 
Mike trecu la recunoașterea vizuală, comparându-le chipu- - 


rile cu datele din evidența populației: Ralston Blount. Era 
varză. Medicină reparatorie cât se poate de riscantă. Putea vin- 
deca unele lucruri, însă nu pe toate. Ceea ce funcționa se ma- 
nifesta diferit, de la persoană la persoană, iar Ralston nu se 
numărase printre marii câștigători. 

Acum boșorogul se holba, sașiu de atâta concentrare, încer- 
când să urmărească exemplul de tabel de rezultate al lui Chum- 


lig. Participase la toate orele din semestru. Mike nu-i putu găsi 


arhiva medicală, însă ghici că mental era în ordine; era la fel 


de brici ca și unii dintre băieţii din clasă, iar cândva, demult, | 
fusese cineva important la Universitatea California, San Diego. . 


Odată ca niciodată... 


Okay, pune-l pe lista „de interes“. Cine urma? Doris Nguyen. ` 


Fostă gospodină. Mike examină chipul tineresc. Arăta aproape 
de vârsta mamei sale, deși era cu 40 de ani mai bătrână. Căută 
date despre ea, contradicții şi mituri evidente; Prietenii Inti- 
mității colportau minciunile atât de profund, încât, uneori, era 
greu să afli adevărul. Însă Doris Nguyen nu avea nici un fel de 
trimiteri speciale în trecutul ei. Pe de altă parte... avusese un 
fiu la Camp Pendleton!. Okay, Doris rămânea pe listă. 
Chumlig continua să explice cum se făcea tranziția spre noi 
întrebări, fără a fi conștientă de dezertarea lui Mike. 


1 Bază a pușcașilor marini în sud-vestul Californiei, în Golful Santa 
Catalina (n. tr.). 


Și mai era și Xiaowen Xu, cu doctorat în fizică şi în ingine- 
rie electronică. Câştigătoarea Premiului Intel Grove pe 2005. 
Dr. Xu stătea aplecată, holbându-se la masa din fața ei. Încerca 
să țină pasul cu un laptop! Biata bătrână. Însă în mod sigur avea 
anumite relații. Politicieni, militari, cercetători... părinții unor 
copii din aceste sfere. Da. Afilierea l-ar fi putut băga într-o mul- 
time de necazuri. Poate c-ar fi putut urca, cumva, scara ierarhică 
a afilierilor, să dea de vreun indiciu dacă Băieţii Răi erau sau nu 
implicați. Mike trimise vreo două sute de interogări, majoritatea 
bombardând autorităţile de certificare. Chiar dacă certificatele 
erau beton, oamenii și programele le foloseau, adesea, prosteşte. 
Răspunsurile începură să sosească. Dacă nu erau aburelile Prie- 
tenilor Intimității, acolo s-ar fi putut găsi indicii serioase. Trimise 
interogări suplimentare când un mesaj apăru dintr-odată, iar li- 
terele atârnau ca niște flăcări tăcute în tot câmpul său vizual. 

Chumlig—> Villas: Mike, ai toată ziua la dispoziție să te 
joci! Dacă nu vrei să fii atent, poți să pleci de la cursul acesta. 

Villas—> Chumlig;: lertaţi-mă! lertaţi-mă! 

De cele mai multe ori, Chumlig intervenea cu întrebări 
supărătoare; acum era prima dată că îi trimisese un mesaj ame- 
ninţător. Iar cel mai uluitor era că o făcuse într-o scurtă pauză, 
când toată lumea credea că-și recitea notițele. Mike începu s-o 
privească cu mai mult respect. 


>% 


Ora de atelier. Era preferata lui Mike, și nu pentru că ar 
fi fost ultima pe ziua în curs. Atelierul arăta ca un joc de mâna 
întâi; acolo existau tot felul de dispozitive adevărate pe care 
puteai să le atingi şi să te conectezi la ele. Pentru așa ceva plăteai 


pe Pyramid Hill. Iar domnul Williams nu era Louise Chum 
lig. Te lăsa să-ți urmezi propriile înclinații, însă nu venea după 
aceea să-ți reproșeze că n-ai realizat mai nimic. Era aproape 
imposibil să iei 4 la orele lui Williams; era minunat de dem» 
dat. Ora de atelier era şi cea mai bună ocazie pentru Mike de 
a trăncăni cu bătrânii și cu toți adepții intimității, zburați din 


liste. Hoinări printre meniurile orei de atelier arătând ca un 


imbecil sadea. Afilierea necesita prea multe abilități. Mike nu 
fusese niciodată bun la jocurile diplomaţiei, iar acum făcea con- 
versaţie cu bătrânii. Sau cel puţin încerca. 

Ralston Blount se holba în spațiul de deasupra mesei sale, 


Tipul era pe portabilă, însă nu răspundea la nici un mesaj. Mike | 


aşteptă până când Williams plecă într-una din pauzele lui de cafea, 
după care porni sfios spre Blount și se așeză lângă el. Doaaamne, 


tipul putea fi sănătos tun, însă arăta bătrân de tot! Mike petrecu 


câteva momente încercând să se acordeze pe percepțiile lui. 
Observase că atunci când pe Blount nu-l interesa cursul, nu-i mai 
acorda nici o atenție. Nu-i păsa de diplome. După câteva secunde, 
Mike își dădu seama că nici conversaţia nu-l interesa. 

Așa că abordează-l! Era doar încă o încolțire a monstrului. 
Mike suprapuse imaginea unui bufon peste imaginea tipului 
și, dintr-odată, nu mai fu atât de greu să înceapă din nimic. 

- Cum vă place la atelier, domnule profesor Blount? 

Ochii bătrâni se întoarseră spre el. 

- Mai că nu-mi pasă, domnule Villas, 


Oookay! Hmmm... Despre Ralston Blount existau destule 
informaţii în arhivele publice, ba chiar și corespondență pe 


forumurile de discuţii. Asta era bine, că puteai întotdeauna 
să-ți scuturi părinţii sau pe alți adulți. Însă bătrânul continua 
să vorbească în legea lui. 

- Eu nu sunt ca alții de pe-aici. N-am fost niciodată senil. 
După toate regulile, cariera mea ar fi trebuit să fie în linie cu 
cei mai buni din generaţia mea. 

- „După toate regulile“? 

- Am fost rector la colegiul Eight în 2006. Ar fi trebuit să 
fiu Cancelarul Universităţii California, San Diego, în anii 
următori. În loc de asta, am fost trimis la pensie. 

Mike ştia toate astea. 

- Însă nu v-aţi resemnat niciodată. 

Ochii lui Blount se îngustară. 

- Asta a fost decizia mea: să nu mă resemnez niciodată. Mă 
gândeam că era ceva înjositor, ca și cum un director și-ar bate la 
mașină propriile lui lucrări. Ridică din umeri. Am greșit. Am plătit 
din greu pentru asta, însă lucrurile s-au schimbat. Ochii lui licăriră 
cu un entuziasm deliberat. Am făcut patru semestre din această 
„educaţie pentru adulți“ și acum CV-ul meu este acolo, în eter. 

- Cred că știți o mulțime de oameni importanți. 

= Într-adevăr, este doar o chestiune de timp. 

- Ș... ştiţi, domnule profesor, poate că v-aș putea ajuta. Nu, 
staţi puţin, nu vreau să spun că eu personal. Am o afiliere. 

- Ah? 

Cel puţin știa ce era o afiliere. Mike îi explică înțelegerea 
cu Șopârlăul. Din așa ceva s-ar fi putut scoate bani buni. 

Blount miji ochii, încercând să analizeze certificatele. 

- Banii nu însemnă totul, mai ales în situația mea. 

- Dar toţi cei care sunt deja recunoscuţi sunt importanți. 
Poate că ați putea obţine ajutorul lor. 


- Adevărat. 

Bătrânul nu era gata să muşte, însă spuse că va discuta și 
cu ceilalți de pe lista lui Mike. O mână de ajutor la proiectele 
lor conta ca un plus minuscul în afiliere. Poate că Șopârlăul 
se gândea că asta va aduce un influx de conexiuni. Între timp, 
se făcuse gălăgie. Echipa lui Marie Dorsey proiectase un soi 
de tractor pe șenile și prototipurile lor pluteau peste tot. Se 
apropiaseră atât de mult, încât acum puteau vorbi cu glas tare. 

Villas—> Blount: Mă recepționați? 

- Bineînţeles, răspunse bătrânul. 

Așadar, în pofida afirmațiilor lui Blount, poate că nu se des- 
curca cu mesageria tăcută, poate nici cu tastarea, cu care erau 
obişnuiţi majoritatea adulților. 


Xiaowen Xu stătea pe banca cu echipament și citea de pe 
laptop. Îţi trebuia chiar mai mult curaj ca să vorbeşti cu ea 
decât cu Ralston Blount. Părea extrem de tristă şi de nenoro- 
cită. Avea listele cu piese formatate ca un catalog pe suport 
din hârtie. 

- Cândva, le-am știut pe toate, spuse ea. Vezi asta? Arătă o 
imagine din secția muzeului. Eu am proiectat cipul de-acolo. 

- Sunteţi de talie mondială, doamnă doctor Xu. 

Ea nici măcar nu-și ridică privirile. 

- Asta a fost cu mult timp în urmă. M-am retras de la 
Intel în 2005. Iar în timpul războiului, n-am mai putut 
primi nici măcar un serviciu de consultant. Abilitățile mele 
ruginiseră complet. 

- De Alzheimer vorbiţi? 


Ştia că era mult mai bătrână decât arăta, chiar mai în vârstă 
decât Ralston Blount. Xu ezită și, pentru o clipă, lui Mike i 
se păru că se înfuriase de-a binelea. Dar ea hohoti scurt și trist. 

- N-a fost Alzheimer. Tinerii de astăzi n-au habar cum era 
să fii bătrân. 

- Eu ştiu! Am un străbunic în Phoenix. Mai vorbesc cu el 
din când în când. Iar străbunică-mea, are demenţă, ştiţi, ceva 
ce nu se poate vindeca. Iar ceilalți sunt morți cu toții. Mai 
bătrân de atât nu puteai fi. 

Xu clătină din cap. 

- Chiar şi pe vremuri, nu toţi octogenarii erau senili. Eu 
doar am rămas în urmă cu calificările. Prietena mea a murit. 
După o vreme, nu mi-a mai păsat cine știe ce. Nu mai aveam 
energie să-mi pese. Privi spre laptop. Acum am energia de la 
şaizeci de ani. Poate că am și aceeași inteligență intrinsecă. 
Ciocăni ușor în masă. Dar nu pot să înțeleg nici cea mai ele- 
mentară lucrare tehnică. 

Părea că-i pe cale să înceapă să plângă, chiar în mijlocul orei 
de atelier. Mike scană împrejurimile; nu se uita nimeni. Se 
întinse să atingă mâna femeii. N-avea nici el vreun răspuns. 
Domnișoara Chumlig ar fi spus că nu pusese întrebarea po- 
trivită. Se gândi o clipă. 

- Care va fi proiectul dumneavoastră pentru atelier? 

- Nu ştiu. Ea ezită. Nici măcar nu înțeleg acest catalog de piese. ` 

Mike făcu un gest spre laptop, însă imaginile rămaseră acolo, 
de parcă erau săpate în piatră. 

- Pot să v-arăt ce văd eu? 

- Te rog. 

Transferă controlul display-ului ei vizualizări sale asupra 
listei cu piese. Imaginea tremura și se estompa, O aproximare 


slabă a ceea ce putea vedea Mike când privea prin sistemul de 


afişaj frontal. Oricum, Xu se aplecă înainte şi aprobă din cap . 


când Mike se apucă să-i explice lista. 
- Stai puţin. Acestea arată ca niște aripioare. 
- Da, sunt niște zburătoare mici, pot fi simpatice. 
Ea afișă un zâmbet palid. 
- Nu arată prea stabile. 


Mike observase asta, însă nu cu vizualizarea aflată la dis- ` 


poziția femeii. Cum de ştia? 


- adevărat, dar aproape nimic nu-i stabil la modul pasiv. | 


Aș putea să remediez asta, dacă doriţi să sincronizaţi o sursă 
de alimentare. 
Ea studie display-ul prostesc. 


- Aha, acum înţeleg. Sursele de alimentare erau vizibile și . 
acolo, însoţite de indicatori spre manualele din interfață. Chiar. 
poţi regla stabilitatea? Un alt zâmbet, dar mai cu viață de data | 


asta. Okay, să încercăm. 
El se apucă să caute un nume... Prietenii Intimităţii plasau 
R AR EA ANAN petice 0 Vi SE ae 
atâtea minciuni, încât, uneori, era dificil să găseşti adevărul. 


Aripioarele erau doar nişte suprafeţe din hârtie. Mike | 
plasă câteva zeci pe masă și iniție nişte simulări, folosind | 


materialul obișnuit provenit din Numerele lui Reynolds! - 
R-U. Xiaowen Xu alterna între interogările lansate pe laptop 


şi examinarea, cu degetele ei mici, a aripioarelor nemișcate. | 


Cumva, fără nici un ajutor din afară, reușise să proiecteze o 
. - A Li . . . Li A Liu 
serie de angrenaje. În alte minute, aveau deja cinci posibilități 


! În mecanica fluidelor, numărul lui Reynolds reprezintă raportul dintre 
forțele inerțiale și cele ale vâscozității, cuantificând importanța relativă a aces- 
tor două tipuri de forțe în cadrul unor condiţii stabilite de omogenizare (n. tr.). 


de design. Mike îi arătă cum să programeze masa de producţie, 
astfel că puteau încerca simultan zeci de versiuni. 

Lansară în aer o mână de dispozitive miniaturale, care se 
răspândiră prin încăpere şi, în câteva secunde, ajunseră la podea, 
căzând fiecare în felul său. La capătul celălalt al mesei, Marie 
Dorsey și prietenii ei nu erau deloc impresionați. 

- Şi noi facem zburătoare, atât doar că ale noastre nu-s 
lovite cu leuca. 

Uh? Și el credea că fabricau tractoare cu șenile. Dr. Xu privi 
spre aripioarele echipei lui Dorsey. 

- Nu cred că aveți destulă energie să le compensaţi greu- 
tatea, domnişoară. 

Marie se înroşi. 

- Mdaa... Echipa ei rămase tăcută, însă schimbau mesaje 
cu febrilitate. Putem folosi soluția voastră? Apoi se grăbi să 
adauge: Cu menţionarea oficială a numelor voastre, desigur. 

- Bineînţeles. 

Dispozitivele lui Marie făceau deja salturi mici, când sună 
clopoţelul. Sfârșitul orei, sfârşitul zilei de şcoală, însă Xiao- 
wen Xu nu părea să fi remarcat asta. Ea şi Mike îşi adunară 
micromodelele și inițiară îmbunătățirile. Trei generații mai 
târziu, toate micile lor zburătoare fâlfâiau prin aer. Zâmbe- 
tul lui Xu se întindea de la o ureche la alta. 

- Acum le putem atașa mininoduri, spuse Mike. V-aţi des- 
curcat destul de bine la configurarea alimentării. Fără nici 
un calcul online. 

- Mda. Xu îi adresă o privire ciudată. Însă tu le-ai stabi- 
lizat în mai puţin de o oră. Mie mi-ar fi luat zile în şir să 
pregătesc simulările. 


- E uşor de făcut, cu sculele potrivite. (Femeia păru neîncre- 
zătoare.) Hei, eu sunt aproape corigent la matematica elemen- 
tară! Doamnă doctor Xu, dacă învățați să căutaţi și să folosiţi 
pachetele corespunzătoare, puteți face toate astea. 

Începuse să vorbească la fel ca Chumlig. 

— Jar asta se potrivește cu afilierea! Aș... aș putea să v-arăt, Există 
o sumedenie de proiecte comune pe care le-am putea realiza. 

Poate că Xu avea să rămână mereu una dintre persoanele 
acelea cu resurse profunde, dar numai dacă-și găsea nișa, iar 
asta putea fi mai mult decât ar fi sperat el vreodată. 

Nu era sigur dacă Xu înţelesese cu adevărat despre ce vor- 
bea el. Însă îi zâmbea. 

- Okay. 


Mike plecă târziu spre casă, însă era în ordine. Ralston 
Blount semnase pentru afiliere. Lucra cu Doris Nguyen la pro- 
iectul ei. Xiaowen Xu se înscrisese și ea. Locuia la azilul din 
Rainbows End, însă avea bani din belșug. Își putea permite 
să cumpere cea mai bună portabilă pentru începători pe care 
o fabrica Epiphany. Marele Șopârlău avea să fie încântat, și 
poate că în calea lui Mike urmau să mai pice niște bănișori. 
Sau poate că nici nu conta prea mult. Își dădu dintr-odată seama 
că fluiera în timp ce mergea. Ceea ce conta... era o surpriză 
minunată. Astăzi reuşise să coordoneze ceva. El fusese acela 
care-i ajutase pe alții. Nu era nimic în comparaţie cu a fi un 
agent de vârf, dar tot era ceva. 

Gemenii Radner încă nu ajunseseră acasă, însă intrară deja 
pe chat cu el. 


- Ai devenit cam scump la vedere, Mike. Rânjeau amân- 
doi. Hei, am primit câte-un 10 de la Williams! 

- Pentru proiectul ăla din Vancouver? 

- Da. Nici măcar n-a verificat de unde l-am luat, zise Jerry. 

- Nici nu ne-a cerut să-l explicăm. Asta ar fi fost o pro- 
blemă, făcu Fred. 

Merseră o vreme într-o tăcere amabilă. 

- Au reparat deja gaura pe care-am făcut-o în gardul de la 
Pyramid Hill. 

- Nu mă mir. Nu cred c-ar trebui să mai încercăm asta prea 
curând. 

- Mda, zise Fred cu subînțeles. 

Imaginea sa tremură. Zoaiele încă îi mai murdăreau hainele. 

Jerry continuă: 

- Și-am mai adunat și niște bârfe interesante despre Chumlig. 

Elevii își țineau propriile fișiere despre facultate. Mare parte 
erau pentru distracție, dar uneori le foloseau și în scopuri 
practice. 

- Ce-i asta? 

- Okay, provine de la Ron Williams. El zice că l-a luat 
dintr-o sursa de mâna întâi, deci nu-i posibil să fie minciunile 
Prietenilor Intimității. 

Asta era chiar maniera în care erau prezentate dezin- 
formările PI, însă Mike se mulțumi să aprobe în tăcere. i; 

- Domnișoara Chumlig n-a fost niciodată concediată de 
la şcoala Hoover. Face ore suplimentare acolo, poate și-n 
altă parte. 

- Ah... Conducerea școlii ştie asta? 

Domnişoara Chumlig era atât de onestă încât era greu de 
imaginat că trișa. 


- Nu știm asta încă, Nu ne dăm seama de ce Hoover ac- | 
ceptă asta, Îi ști pe tipii ăia de la IBM despre care se tot bate 
toba pe-aici? Toţi trei au fost în clasa lui Chumlig, Însă ea sa 
Cam dat la fund când a început să se facă tapaj. Teoria noastră ! 
este că-i ceva scandal pe-acolo, care-o împiedică să-și i 
meritele... Mike? | 

Se oprise În mijlocul cărări. Își verifica înregistrările din di Ig 
mineața asta și suprapuse folosirea topicii engleze a Șopârbuli | 
peste cea a lui Chumlig. Se uită înapoi spre gemeni. | 


- Scuze, M-ați luat prin surprindere. 
- $i pe noi ne-a surprins. Oricum, credem că asta ar putea | 
fi de folos dacă Jerry și cu mine avem probleme serioase si | 
absolvim cursul, i 
- Mda. Cred și eu că s-ar putea, zise Mike, însă nu le mai | | 
acorda nici o atenție, | 
Îi trecu dintr-odată prin minte că sar fi putut să existe cer | i 
dincolo de agenții de vârf. Oameni care-i ajutau ani de zile pe | 
alții. Acei oameni numiți profesori. l 


